3)

Følgende artikler indsættes efter artikel 2: »Artikel 2a Det Europæiske Net af Transmissionssystemoperatører for Gas Alle transmissionssystemoperatører samarbejder på europæisk plan, idet de opretter et europæisk net af transmissionssystemoperatører for gas for at sikre optimal forvaltning, koordineret drift og holdbar teknisk udvikling af det europæiske gastransmissionsnet og fremme gennemførelsen af det indre marked for gas, handel på tværs af grænserne og velfungerende energimarkeder . Artikel 2b Oprettelse af Det Europæiske Net af Transmissionssystemoperatører for Gas 1. Transmissionssystemoperatørerne for gas forelægger senest den […] Kommissionen og agenturet et udkast til vedtægter for det kommende europæiske net af transmissionssystemoperatører for gas, en liste over dets kommende medlemmer og et udkast til dets forretningsorden ▐. 2. Senest to måneder efter modtagelsen forelægger agenturet efter formelt at have hørt de organisationer, der repræsenterer alle de interesserede parter, navnlig systemets brugere og kunder, en udtalelse for Kommissionen om vedtægtsudkastet, medlemslisten og forretningsordensudkastet. 3. Kommissionen afgiver udtalelse om vedtægtsudkastet, medlemslisten og forretningsordensudkastet under hensyntagen til agenturets udtalelse i henhold til stk. 2 og senest tre måneder efter modtagelsen heraf. 4. Senest tre måneder efter modtagelsen af Kommissionens udtalelse opretter transmissionssystemoperatørerne Det Europæiske Net af Transmissionssystemoperatører for Gas og vedtager og offentliggør dets vedtægter og forretningsorden. Artikel 2c Opgaver for Det Europæiske Net af Transmissionssystemoperatører på Gasområdet 1. Med henblik på opfyldelsen af de i artikel 2a fastsatte mål, udarbejder og fremsender Det Europæiske Net af Transmissionssystemoperatører for Gas til agenturet til godkendelse efter proceduren i artikel 2d, jf. artikel 6, stk. 3, i forordning (EF) nr. …/2008 [om oprettelse af agenturet for samarbejde mellem energimyndigheder] , følgende : a) udkast til netregler på de i stk. 3 nævnte områder, udarbejdet i samarbejde med markedsdeltagerne og netbrugerne b) fælles redskaber til driften af nettet og fælles forskningsplaner c) en tiårig investeringsplan hvert andet år, herunder en rapport om forsyningernes tilstrækkelighed d) foranstaltninger, som sikrer realtidskoordinering af netdriften under normale forhold og i beredskabssituationer e) retningslinjer for koordineringen af teknisk samarbejde mellem transmissionssystemoperatører i Fællesskabet og i tredjelande f) et årligt arbejdsprogram baseret på de prioriteringer, som agenturet fastsætter g) en årsberetning, og h) årlige sommer- og vinterprognoser for forsyningen. 2. Det årlige arbejdsprogram, jf. stk. 1, litra f), indeholder en liste over og beskrivelse af netreglerne og en plan for samordning af netdriften og for forsknings- og udviklingsindsatsen, der skal udarbejdes i det pågældende år, samt en vejledende tidsplan. 3. De detaljerede netregler dækker følgende områder i overensstemmelse med den prioritering, der er fastsat i arbejdsprogrammet: a) regler om sikkerhed og pålidelighed, herunder regler om interoperabilitet og driftsprocedurer i beredskabssituationer b) regler om nettilslutning og netadgang ▐ c) regler om fordelingen af grænseoverskridende kapacitet og håndtering af kapacitetsbegrænsninger ▐ d) netrelaterede regler om gennemsigtighed e) regler om balancering og afregning ▐ f) energieffektivitet i forbindelse med gasnet. 4. Agenturet overvåger Det Europæiske Net af Transmissionssystemoperatører for Gas' gennemførelse af netreglerne . 5. Det Europæiske Net af Transmissionssystemoperatører for Gas offentliggør en fællesskabsdækkende tiårig netinvesteringsplan hvert andet år efter agenturets godkendelse af denne . Investeringsplanen omfatter modellering af det integrerede net under hensyntagen til lager- og LNG-faciliteterne , udvikling af scenarier, en rapport om forsyningernes tilstrækkelighed i forhold til efterspørgslen, og en vurdering af systemets elasticitet. Investeringsplanen bygger navnlig på nationale investeringsplaner under hensyntagen til fællesskabsaspekterne og de regionale aspekter ved planlægningen af nettet, herunder retningslinjerne for de transeuropæiske net på energiområdet i overensstemmelse med Europa-Parlamentet og Rådets beslutning nr. 1364/2006/EF (10). Investeringsplanen redegør for investeringsmangler, navnlig hvad den grænseoverskridende kapacitet angår, og skal indeholde investeringer i sammenkobling, navnlig og som en prioritet forbindelser mellem »energiøer« og gasnet i Fællesskabet, og investeringer i anden infrastruktur, som er nødvendige for effektiv handel, konkurrence og forsyningssikkerheden. Som bilag til investeringsplanen vedlægges en gennemgang af de hindringer forøget grænseoverskridende kapacitet, som foranlediges af forskelle i godkendelsesprocedurer eller -praksis. Transmissionssystemoperatørerne skal gennemføre den offentliggjorte investeringsplan . 6. Det Europæiske Net af Transmissionssystemoperatører for Gas kan på eget initiativ forelægge agenturet udkast til netregler på andre områder end de i stk. 3 anførte med det formål at opfylde de i artikel 2a fastlagte mål. Agenturet vedtager derefter netreglerne efter proceduren i artikel 2f under sikring af, at disse regler ikke strider mod de i henhold til artikel 2e vedtagne retningslinjer. Artikel 2d Agenturets overvågningsopgaver 1. Agenturet overvåger, hvordan Det Europæiske Net af Transmissionssystemoperatører for Gas varetager sine opgaver, jf. artikel 2c, stk. 1. 2. Det Europæiske Net af Transmissionssystemoperatører for Gas forelægger agenturet udkastet til netreglerne og de i artikel 2c, stk. 1 , omhandlede dokumenter til godkendelse . Det Europæiske Net af Transmissionssystemoperatører for Gas indhenter alle relevante oplysninger vedrørende anvendelsen af netreglerne og forelægger dem for agenturet med henblik på evaluering. 3. Agenturet overvåger gennemførelsen af de tekniske regler, den tiårige investeringsplan og det årlige arbejdsprogram og medtager resultaterne af denne overvågning i sin årsberetning. Hvis transmissionssystemoperatørerne ikke overholder de tekniske regler, den tiårige investeringsplan eller det årlige arbejdsprogram, underretter agenturet Kommissionen herom . Artikel 2e Udarbejdelse af retningslinjer 1. Efter høring af agenturet udarbejder Kommissionen en årlig prioritetsliste over emner af største betydning for udviklingen af det indre gasmarked. 2. Under henvisning til denne prioritetsliste bemyndiger Kommissionen agenturet til inden for en frist på seks måneder at udarbejde retningslinjer med grundlæggende, klare og objektive principper for harmonisering af reglerne som fastsat i artikel 2c . 3. Under udarbejdelsen af disse retningslinjer hører agenturet formelt Det Europæiske Net af Transmissionssystemoperatører for Gas og andre interessenter på en åben og gennemsigtig måde . 4. Agenturet vedtager udkastet til retningslinjer på grundlag af denne høring. Agenturet gør rede for de kommentarer, det har modtaget under høringen, og for, hvorledes disse er blevet taget i betragtning. Har det ikke taget sådanne kommentarer i betragtning, skal det begrundes . 5. Kommissionen kan på eget initiativ eller på anmodning af agenturet iværksætte samme procedure med henblik på at ajourføre retningslinjerne. Artikel 2f Udarbejdelse af netregler 1. Inden seks måneder efter agenturets vedtagelse af retningslinjerne og i overensstemmelse med artikel 2e pålægger Kommissionen Det Europæiske Net af Transmissionssystemoperatører for Gas at udarbejde udkast til netregler, der fuldt ud overholder principperne i retningslinjerne. 2. Under udarbejdelsen af disse regler tager Det Europæiske Net af Transmissionssystemoperatører for Gas hensyn til markedsdeltagernes og netbrugernes tekniske ekspertise og holder dem informeret om de fremskridt, der er gjort 3. Det Europæiske Net af Transmissionssystemoperatører for Gas forelægger udkastet til netregler for agenturet. 4. Agenturet foretager en formel og åben og transparent høring om udkastet til netregler. 5. Agenturet vedtager udkastet til netregler på grundlag af denne høring. Agenturet gør rede for de kommentarer, det har modtaget under høringen, og redegør for, hvorledes disse er blevet taget i betragtning. Har det ikke taget sådanne kommentarer i betragtning, skal det begrundes. 6. Agenturet kan på eget initiativ eller efter anmodning af Det Europæiske Net af Transmissionssystemoperatører for Gas tage de eksisterende netregler op til revision efter samme procedure. 7. Kommissionen kan efter henstilling fra agenturet forelægge netreglerne for det i artikel 14, stk. 1, nævnte udvalg til endelig godkendelse efter forskriftsproceduren med kontrol i artikel 14, stk. 2. Artikel 2g Høringer 1. Agenturet hører formelt som led i sine opgaver ▐ alle ║ relevante markedsdeltagere ▐ på en åben og gennemsigtig måde ▐. Høringen inddrager alle forsynings- og produktionsselskaber, kunder, systembrugere og distributionssystemoperatører, LNG-systemoperatører og lagersystemoperatører, herunder også relevante (branche)sammenslutninger, tekniske organer og interessentforeninger. 2. Alle dokumenter og mødereferater, der vedrører emnerne i stk. 1, offentliggøres. 3. Inden agenturet vedtager retningslinjerne og netreglerne , gør det rede for de kommentarer, det har modtaget under høringen, og for, hvorledes disse er blevet taget i betragtning. Har det ikke taget ║ sådanne kommentarer i betragtning, skal det begrundes. 4. Det Europæiske Net af Transmissionssystemoperatører for Gas samarbejder med markedsdeltagerne og netbrugerne i overensstemmelse med artikel 2f, stk. 2. Artikel 2h Omkostninger Omkostningerne ved aktiviteterne i Det Europæiske Net af Transmissionssystemoperatører for Gas, jf. artikel 2a til 2i, bæres af transmissionssystemoperatørerne og medtages i tarifberegningen. Artikel 2i Regionalt samarbejde mellem transmissionssystemoperatørerne 1. Transmissionssystemoperatørerne etablerer et regionalt samarbejde inden for rammerne af Det Europæiske Net af Transmissionssystemoperatører for Gas for at bidrage til gennemførelsen af opgaverne i artikel 2c, stk. 1. Blandt andet offentliggør de en regional investeringsplan hvert andet år og kan træffe investeringsbeslutninger på grundlag heraf. Den regionale investeringsplan må ikke være i strid med den tiårige investeringsplan, der er omhandlet i artikel 2c, stk. 1, litra c). 2. Transmissionssystemoperatørerne fremmer driftsordninger, der er med til at sikre den bedst mulige forvaltning af nettet, og fremmer, udviklingen af energibørser, en koordineret fordeling af grænseoverskridende kapacitet ▐ og kompatibiliteten af grænseoverskridende balanceringsmekanismer. 3. De nationale regulerende myndigheder og andre relevante nationale myndigheder samarbejder på alle niveauer om en harmonisering af markedets udformning og integrering af deres nationale markeder som et første og foreløbigt skridt hen imod et fuldt liberaliseret indre marked. De fremmer navnlig samarbejdet mellem transmissionnetoperatørerne på regionalt plan og letter den regionale integration med henblik på etablering af et konkurrencebaseret indre marked, som fremmer harmoniseringen af deres retlige og tekniske rammer og navnlig integrering af de fortsat bestående gasøer